

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 551-08/20-01/1**

**URBROJ: 2198/31-01-20-1**

**GRAČAC, 1. rujna 2020. g.**

Temeljem čl. 47. i 54. st. 3. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20) te čl. 19. Socijalnog programa Općine Gračac za 2020. godinu („Službeni glasnik Općine Gračac“ 7/19) zamjenik općinske načelnice koji obnaša dužnost općinskog načelnika objavljuje

**JAVNI POZIV ZA OSTVARIVANJE PRAVA NA SUFINANCIRANJE**

**TROŠKOVA PRIBORA I UDŽBENIKA**

Općina Gračac će na temelju Socijalnog programa Općine Gračac za 2020. godinu sufinancirati nabavu troškova školskog pribora i opreme, kao i radnih bilježnica i udžbenika (obzirom da jedan dio nije obuhvaćen nabavom putem državnog proračuna), **za sve redovne učenike osnovnih i srednjih škola u Republici Hrvatskoj u školskoj godini 2020/2021. koji imaju prebivalište na području Općine Gračac,** u iznosu od 500,00 kuna po učeniku jednokratno.

Roditelj ili staratelj učenika, odnosno punoljetni učenik osobno podnosi Zahtjev s prilozima, predajom u pisarnicu Općine Gračac radnim danom od 8,00 do 14,00 sati, poštom na adresu: OPĆINA GRAČAC, Park sv. Jurja 1, 23 440 Gračac ili na adresu elektroničke pošte gracac@gracac.hr . Roditelj ili staratelj za više malodobne djece- učenika podnosi zahtjev na jednom obrascu, ali je uz isti obvezan priložiti odgovarajuću dokumentaciju za svakog učenika za kojega traži sufinanciranje. Obrazac zahtjeva može se preuzeti u Općini Gračac ili na službenoj internetskoj stranici Općine Gračac [www.gracac.hr](http://www.gracac.hr) te posebno u mapi „Javni pozivi, nabave i natječaji“- „Potpore i priznanja“.

Zahtjevi za ostvarivanje prava na naknadu mogu se podnositi najkasnije do **15. 10. 2020. godine**.

**Zahtjevu je potrebno priložiti:**

1. Dokaz o prebivalištu učenika na području Općine Gračac (uvjerenje od prebivalištu ili

 preslik osobne iskaznice),

2. Potvrdu o upisu u osnovnoškolsku odnosno srednjoškolsku ustanovu- (potvrdu trebaju

 priložiti samo učenici koji se školuju u ustanovama izvan Općine Gračac, a za

 učenike Osnovne škole Nikole Tesle Gračac i Srednje škole Gračac dokaz o upisu

 pribavlja se službenim putem)

3. Preslik tekućeg ili žiro računa podnositelja s IBAN brojem.

Isplata novčane nakade isplaćuje se na IBAN račun podnositelja zahtjeva (račun roditelja ili staratelja djece odnosno račun punoljetnog učenika). Ukoliko posjedujete ZAŠTIĆENI RAČUN, molimo Vas da odete u najbližu poslovnicu FINE i ispunite obrazac s naznakom da očekujete novčanu pomoć za učenike prema Socijalnom programu Općine Gračac kao uplatitelja, OIB: 46944306133.

 **ZAMJENIK OPĆINSKE NAČELNICE**

**KOJI OBNAŠA DUŽNOST OPĆINSKOG NAČELNIKA:**

 **Robert Juko, ing.**